|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODIN**E  21000 Нови Сад, Хајдук Вељкова 1  телефон: +381 21/484 3 484  [www.kcv.rs](http://www.kcv.rs), e-mail: [uprava@kcv.rs](mailto:uprava@kcv.rs) |

**ДОДАТНО ПОЈАШЊЕЊЕ 3**

**ПИТАЊЕ**

На страни 8. Конкурсне документације наручилац је предвидео додатне услове у смислу финансијског и пословног капацитета за Партију 1 и то под тачком 5. да је понуђач за партију 1. “остварио најмање 240.000.000,00 дин. пословног прихода у последње две године”.

У погледу техничког капацитета за Партију 1 тачка 6., предвиђено је као додатни услов да понуђач мора да има расположив складишни капацитет и залихе које ће омогућити

континуирано и сукцесивно снабдевање. Као доказ тражи се “изјава да у складишту има на залихама количину која је наведена у обрасцу понуде за сваку партију из овог јавног позива” односно за добро из Партије 1 - Уље за ложење мазут НСГ-С или еквивалент тражи се количина од 2100000 килограма.

Закон о јавним набавкама ("Службени гласник РС", бр. 124 од 29. децембра 2012, 14 од 4. фебруара 2015, 68 од 4. августа 2015.), у погледу додатних услова које може одредити наручилац, у члану 76. став 2 и 6, прописује да:

„Наручилац у конкурсној документацији одређује додатне услове за учешће у поступку

јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке. Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке.“

Захтеви Наручиоца нису оправдани и дискриминаторски су у односу на потенцијалне

понуђаче кроз овако постављене услове. Такође, овако постављени захтеви фаворизују

одређене понуђаче.

У погледу траженог пословног капацитета указујемо на одредбе члана 77. став 2. тачка 1 у којем поред осталог стоји:

„Минимални годишњи приход који се тражи од понуђача не сме бити већи од двоструке процењене вредности јавне набавке, осим у изузетним случајевима када је то неопходно због посебних ризика повезаних са предметом јавне набавке.\*“

Што се тиче процене вредности набавке, она мора бити извршена у складу са одредбама члана 64. и 65. Закона о јавним набавкама.

У погледу захтева наручиоца о техничком капацитету односно количини добра које мора имати на залихама, истичемо да овако постављен захтев није оправдан имајући у виду захтев наручиоца за сукцесивном испоруком.

Неоправдан је захтев да понуђач мора имати на складишту тражену количину имајући у виду и да трошкови складиштења могу бити несразмерно велики.

Овако постављеним захтевима Наручилац ће умањити конкурентност а при том никако не може остварити већи степен сигурности за реализацију предметне набавке обзиром на остале елементе Конкурсне документације.

На основу свега изнетог предлажемо да наручилац преиспита постављене захтеве и исте прилагоди одредбама Закона о јавним набавкама.

**ОДГОВОР**

Наручилац је у конкурсној документацији 259-15-О – Набавка уља за ложење, за потребе Клиничког центра Војводине, за партију 1. Уље за ложење- Мазут, прописујући додатне услове за учешће у поступку јавне набавке, поштовао одредбе члана 76. и 77. Закона о јавним набавкама.